Referat til bestyrelsesmøde i Skolevangens Beboerforening

28. Januar 2013 kl. 11:00-13:30

**Til stede:** Dan Hansen, Gitte Jellesen, Svend Erik Munch, Pia Hansen

**Ikke til Stede:** Eva Pedersen, Hanne Nørgaard, Steen Søndergaard Thomsen

# Agenda

* Nyt fra Ejendomskontoret
* Beboerblad /lynavis
* Bestyrelsesmøder

# TO DO

|  |  |  |
| --- | --- | --- |
| **Ansvarlig** | **Opgave** | **Status** |
| Dan | Overtager bestyrelsen af mailboxen skolevangen.net |  |
| Pia | Overtager hjemmesiden og arrangerer overdragelse med Rasmus |  |
| Pia | Sender bestyrelsens mødereferat fra november til Hanne Nørregaard |  |
| Pia | Snakker spørger Betina om hun vil deltage i legeplads udvalg |  |
| Pia | Pia spørger Mogens om han vil lave opsætningen af lynavisen. |  |

# Mødereferat

## Nyt fra Ejendomskontoret

### Belysning

Der har været en del problemer med belysningen rundt omkring i Skolevangen især omkring Muldager 48E og 57. Der er derfor iværksat et nyt projekt som skal sikre en bedre belysning af hele området. Samtidig er det firma der ejer gadebelysningen (HOFOR) gået i gang med et projekt som hen over året skal udskifte den nuværende gadebelysning med en nyere belysningsmetode, som giver behov for færre belysningsstandere end der er i dag. Disse to projekter skal helst koordineres og ende ud i et positivt resultat for beboerne. FSBs landskabsarkitekt er derfor i samarbejde med ejendomskontoret gået i dialog med HOFOR om hvor og hvordan området skal oplyses. Projektet vil kører hen over 2013, og vi vil forhåbentlig have bedre belysning til næste vinter.

### Brian i praktik i yderligere 10 uger

Brian har fået forlænget sin praktikperiode med yderligere 10 uger. Derefter starter den næste elev ved navn Bjarke. Bjarke starter efter påske.

### Nye brikker til hoveddørene:

Firmaet har endnu ikke leveret alle brikkerne og derfor er processen med at udskifte brikkerne endnu ikke startet.

### Vaskerier

Der er indført nyt betalingssystem i vaskeriet på Mørkhøjvej. Systemet blev sat op i Mørkhøjvej til at starte med, for at teste systemet og beboernes interaktion og respons på systemet, før man ville gå videre med indførslen i de andre vaskerier. Denne prøveperiode har givet rigtig gode resultater, så ejendomskontoret fortsætter nu med at indføre betalingssystemet i de resterende vaskerier. Op til sommerferien skulle alle vaskerier være sat ovre på det nye system.

### Byggeren

En lokal anlægsgartner har vundet udbudsrunden til at nedlægge Byggeren. Dette gøres uden deadline for hvornår anlægsgartneren skal være færdig, det er derfor ikke til at sige hvornår vi kan gå videre med at ombygge området til det næste formål.

### SBBU Muldager 54

Det er endnu ikke besluttet hvad der skal ske med Muldager 54. Et forslag var tidligere at man skulle forsøge at udleje lokalerne til mindre virksomheder. Desværre må der ikke drives erhverv fra et villaområde, som Skolevangen defineres som. Det største problem lige nu er den manglende husleje som pt. udhuler Skolevangen IIs pengekasse.

### Mellemlegeplads

Der er afsat penge er til at lave mellemlegepladsen i 2013. Der skal nu nedsættes et udvalg som vil arbejde med hvad der skal bygges og hvordan det skal laves.

### Affaldsservice

Helene fra FSB kommer forbi Skolevangen for at finde ud af hvad der kan reguleres på af affaldsordninger uden at det koster Skolevangen ekstra penge. Fx ville det være rart med flere pap containere, da de meget hurtigt står overfyldte i området, samtidig er det ærgerligt at Skolevangen II ikke har deres egen storskraldscontainer. Omkring 01. marts vil Helene komme med et forslag til forbedringer.

## Møde/møde indkaldelse/ mødereferater

Der skal altid være et punkt på agendaen som enten omhandler referatet for sidst eller official godkendelse af sidste mødereferat.

Ønsker man ting på agendaen skal det sendes til Dan op til en uge før et kommende bestyrelsesmøde og ugen før bestyrelsesmødet udsender Dan agendaen for mødet.

## Lynavis

Nedenstående punkter skal med i den næste lynavis som skal udkomme som et februar-marts eksemplar.

Deadlines er som følger:

* 7. februar: Intern deadline til at skive udkast til indholdet i lynavisen
* 15. februar: Indholdet er færdigt og har været i review hos de andre bestyrelsesmedlemmer
* 17. februar: Den færdig opsatte lynavis sendes til Svend Erik som sender den i Trykken ca. den 20. februar

Da det først skal afstemmes med Mogens og hans kalender om han vil lave opsætningen af lynavisen kan det være at den 17. bliver skudt en anelse.

Temaerne og ansvarsfordelingen til Lynavisen er so følger:

* Skimmelsvamp > ansvarlig Pia
* Affald og anvendelse af samt information om pap containerne > ansvarlig Svend Erik
* Byggeren. Der skal udsendes en seddel som folk kan indsende gode ideer til hvad Byggeren skal bruges til > ansvarlig Pia
* Rygeregler > ansvarlig Gitte
* Hundehold > ansvarlig Gitte
* Mellemlegepladsen > Opfordre til oprettelse af udvalg > ansvarlig Pia
* Information om de nye vaskerier > ansvarlig Svend Erik

## Eventuelt

Postserver er meget ustabil og post går ofte tabt. Der er startet en sag på det, men der skal muligvis udskiftes en server. Hvis ikke der er noget respons på mailen, så er det en god ide at vente en dags tid og så gensende mailen. Sker nedbruddet i weekenden, skal man desværre vente weekenden over før nogen retter op på problemet.

Der har også været en problemer med at se DR HD kanaler. Vi burde alle have adgang til dem, men problemet ligger muligvis for mange i at folk mangler et 115/120 kabel fra væggen og op til fjernsynet.