**Udkast/Noter til referat**

Bestyrelses møde – Skolevangens beboerforening - Mandag 26. november 2012

Tilstede: Hanne Nørgaard, Svend Erik Munck, Dan Hansen, Gitte Jellesen, Eva Pedersen, Pia Hansen

Ikke tilstede: Steen Søndergaard Thomsen

# Referat afdelingsmødet

Referatet er ikke blevet uddelt til samtlige beboer inden for de fastsatte 4 uger efter mødet

# SBBU – Byggeren

Som der også blev diskuteret på årets generalforsamling er Byggeren blevet lukket ned og det skal nu besluttes hvad den så skal bruges til. Af sikkerhedsmæssige årsager bliver bygningerne på området revet ned. Det er blevet fremsat ønske om at hestefolden bliver lavet om til hundeluftningsområde, men dette er der ikke blevet truffet beslutning om.

# Ungdomsklubben Kildeager nr. 54

Det bliver i øjeblikket undersøgt hvad den tidligere ungdomsklub fremadrettet skal anvendes til. En mulighed er at leje lokalerne ud til en virksomhed og derved tjene lidt til Skolevangen II.

# Nye nøgle chips til hoveddørene

Svend Erik Munck informerede om at der er blevet lavet en aftale med leverandøren af nøgle chipsene om en udskiftning af disse. Dette gøres da der har været lidt start problemer med de nuværende chips hvor en del har måtte leveres tilbage til leverandøren. De nye chips er langt mere sikre og bedre testet hos andre kunder. Udskiftningen vil ske i den kommende tid og beboerne vil blive informeret når de nye chips er klar til afhentning.

# Nye vaskemaskine automater

De nuværende vaskemaskine automater er ved at være forældede og der begynder ofte at være fejl på dem. Som det også blev oplyst om på general forsamlingen , er det derfor blevet besluttet at de nu skal udskiftes. De nye automater bliver elektroniske, men en indbygget kalender hvilket medfører at også de gamle tavler kommer væk. Prisen for en vask bliver tilpasset, men bliver ikke væsentlig dyrere end tidligere. Til gengæld bliver det ikke længere gratis at anvende tørretumbler og rullemaskine. Betalingen kommer til at køre over huslejen så det ikke længere bliver nødvendigt at købe vaskekort på ejendomskontoret. Der vil blive tillagt et administrationsgebyr på anvendelsen af vaskemaskinerne, hvilket vil gælde for alle, også dem der ikke anvender de fælles vaskemaskiner.

# Parkering og parkeringsbøder

Der har været en del klager fra beboer der har modtaget parkeringsbøder idet de har stået ulovligt parkeret rundt omkring i Skolevangen. Vejene omkring Skolevangen er offentlige veje og ligger derfor inde under den danske lovgivning for parkering. Der er derfor ikke så meget at gøre ved parkeringsbøderne udover at betale dem. Dette inkluderer ikke Kildeager, som er en privat vej. Dog skal vendepladsen i bunden af Kildeager stadig holdes fri til trods for at det er en privat vej.

# Rygning i opgangene

Rygning i opgangene blev diskuteret til mødet idet det var uklart for en enkelt af de nye bestyrelsesmedlemmer om det var tilladt eller ej at ryge i opgangen. Konklusionen er at det er ikke tilladt at ryge i opgangene. Opgangene skal ses som offentligt rum, og der må derfor ligesom på biblioteker og skoler ikke ryges.