**Referat til bestyrelsesmøde i Beboerforeningen Skolevangen I**

**29. April 2013 kl. 09:00-11:00**

**Til stede:** Dan Hansen, Hind Ouhnia, Per Siglev, Eva Pedersen, Pia Apel Hansen,

**Ikke til Stede:** Linnea Lindberg

# Agenda

* Godkendelse af agendaen - 2 min
* Hvordan skal vi kommunikerer vores arbejde til beboerne, herunder referater - 30 min
  + Forslag: Glasskabe til vaskekældrene hvor referatet kan ophænges
  + Skal vi genindføre månedligt "mød bestyrelsen time"
* Forventningsafstemning - 30 min (udsat til næste bestyrelsesmøde)
  + Diskussion, detaljering og prioritering af nogle af de identificerede områder fra sidste møde.
* Hjemmesiden, administrering, opsætning, videre arbejde – 15 min (udsat til næste bestyrelsesmøde)
* Eventuelt – 20 min

# TO DO

|  |  |  |
| --- | --- | --- |
| **Ansvarlig** | **Opgave** | **Status** |
| Dan | Sender kontaktlisten til Pia så der kan tilføjes nye bestyrelsesmedlemmer | Udført |
| Dan | Blokke, kuglepenne, svamp til tavlen | Udført |
| Dan/Pia | Dan snakker med Hanne omkring mulighederne for at hænge et glasskab oppe ved ejendomskontoret. Pia snakker med ejendomskontoret om det. | Under beab. |
| Pia | Aftaler med ejendomskontoret: Udsendelse af beboerbladet, genindførsel af ”mød bestyrelsen”, ophængning af ringeklokke ved bestyrelseslokalet | Udført |

# Mødereferat

## Godkendelse af agendaen

Agendaen er hermed godkendt

## Hvordan skal vi kommunikere vores arbejde til beboerne

Det blev bragt op på sidste afdelingsmøde at ikke alle beboere har adgang til internettet og derfor ikke kan læse bestyrelsesreferaterne. Ind til videre er det blevet aftalt med ejendomskontoret at referaterne derfor også ophænges på indersiden af ejendomkontorets vinduer så man her har mulighed for at læse det seneste referat. Vi har dog også brug for en anden løsning og der blev på bestyrelsesmødet diskuteret opsætning af glasskabe i vaskekældre, ved storskraldsområdet eller ved ejendomskontoret samt fordele og ulemper for ophæng.

Det blev besluttet at gå videre med muligheden omkring ejendomskontoret, da de fleste kommer forbi ejendomskontoret på vej ind og ud af Skolevangen. Samtidig vil vi så kun have brug for at indkøbe ét skab i stedet for et skab til hver vaskekælder.

Dan snakker med driftschef Hanne omkring muligheden for tilladelse til at hænge et glasskab oppe ved ejendomskontoret. Pia inddrager ejendomskontoret og høre dem om deres mening og om mulig fællesanvendelse af skabet.

Ulempen ved et sådan skab er chancen for at det bliver ødelagt. Ejendomskontoret har ofte problemer med at ting ikke kan få lov at hænge i fred og der er en god mulighed for at det samme vil gælde skabet.

Det blev også aftalt at bestyrelsen genindfører én time om måneden hvor beboerne kan komme forbi og snakke med bestyrelsen. Indtil videre er der aftalt mødedage den 13. Maj 2013 samt den 17. Juni 2013, begge dage fra kl. 17:00-18:00. Der afholdes sommerferie i juli måned og her vil derfor ikke være nogen mødedato. Datoer for efteråret er endnu ikke fastsat.

For at gøre det nemmere for beboerne at komme i ned i bestyrelseslokalet, beder Pia ejendomskontoret opsætte en ringeklokke til bestyrelseslokalet. Batterierne skal enten kunne fjernes, eller den skal blinke med lys så ikke den forstyrrer de beboere der bor oven over bestyrelseslokalet.

## Eventual

Vi laver igen en liste til kontoret , da det ikke ser ud til at alle inden på hovedkontoret har modtaget adresseinformationerne på de nye bestyrelsesmedlemmer.

Næste bestyrelsesmøde afholdes den 22. maj 2013 kl. 09:00